open-index/open-wikipedia-markdown huggingface dataset:
Γιώργος Κοπανίδης

Ο **Γιώργος Κοπανίδης** (1928-2006) ήταν ποδοσφαιριστής που αγωνιζόταν σαν επιθετικός και διακρίθηκε κυριότερα τη δεκαετία του 1950.

## Βιογραφικό
Γεννήθηκε και μεγάλωσε στον Πειραιά και ξεκίνησε το ποδόσφαιρο από την Αθλητική Ένωση Καραβά. Το καλοκαίρι του 1950 πήρε μεταγραφή στον Ολυμπιακό Πειραιώς, αγωνιζόμενος αρχικά με την γ΄ αναπληρωματική ομάδα, με την οποία κατέκτησε το πρωτάθλημα γ΄ ομάδων Α΄ Κατηγορίας Ε.Π.Σ. Πειραιά της σεζόν 1950-51. Διακρίθηκε με τις αναπτυξιακές ομάδες του συλλόγου και το 1951 προωθήθηκε στην βασική πρώτη ομάδα του Ολυμπιακού, με τη φανέλα του οποίου αγωνίστηκε για μια διετία και κατέκτησε από 2 φορές το πρωτάθλημα Ε.Π.Σ. Πειραιά και το Κύπελλο Ελλάδας τις χρονιές 1951-52 και 1952-53, όπου αξιοσημείωτα είχε 2 συμμετοχές και 2 τέρματα στην παρουσία του στους τελικούς. 

Κατόπιν αγωνίστηκε στον Άρη Πειραιώς, από τον οποίο μεταπήδησε στην Προοδευτική, για να κλείσει την καριέρα του το 1958. Στον Άρη Πειραιώς είχε συμπαίκτες μεταξύ άλλων τους Αντώνη Δερμάτη και Τάσο Βασιλείου και με τη φανέλα τις Προοδευτικής αγωνίστηκε εκτός από το Πειραϊκό πρωτάθλημα και 1 χρονιά (1956-57) στο Πανελλήνιο πρωτάθλημα, έχοντας συμπαίκτες μεταξύ άλλων τους πρώην συμπαίκτες του στον Ολυμπιακό Μάκη Γερμενή, Γιώργο Κανσό και Κώστα Καρπαθάκη.

Μετά το τέλος της ποδοσφαιρικής του σταδιοδρομίας αγωνιζόταν στον καθιερωμένο αγώνα παλαιμάχων Βραδυποριακός - Ταλαιπωριακός, μεταξύ των βετεράνων ποδοσφαιριστών του Ολυμπιακού και της Προοδευτικής αντίστοιχα.

Έχασε τη ζωή στις 9 Οκτωβρίου του 2006 στην ηλικία των 78 ετών, όταν και τον παρέσυρε ένα αυτοκίνητο σε τροχαίο δυστύχημα στον Πειραιά.

## Τίτλοι
* **2** κύπελλα Ελλάδας: 1952, 1953
* **2** πρωταθλήματα Ε.Π.Σ. Πειραιά: 1952, 1953

## Πηγές
*ΟΛΟΙ οι ποδοσφαιριστές του Ολυμπιακού Pesetero.Net Red Database
*Ποδοσφαιριστές του Ολυμπιακού Α-Κ redarchivesblog.blogspot.com
*Κοπανίδης Γιώργος redarchivesblog.blogspot.com

## Παραπομπές


Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Άρη Πειραιώς
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Σούπερ Λιγκ Ελλάδας
Diamond League

Το **Diamond League** είναι μια σειρά από διεθνείς συναντήσεις στίβου που γίνονται κάθε χρόνο. Η σειρά ξεκίνησε με το IAAF Diamond League 2010. Αποφασίστηκε να αντικαταστήσει το IAAF Golden League, που διοργανωνόταν κάθε χρόνο από το 1998.

Ενώ το Golden League αποτελούταν από αγώνες μόνο στην Ευρώπη, η IAAF ήθελε να τους εξαπλώσει και σε άλλες ηπείρους εκτός Ευρώπης. Έτσι, προστέθηκαν και συναντήσεις που γίνονται στην Κίνα, το Κατάρ, το Μαρόκο και τις Ηνωμένες Πολιτείες.

## Εκδόσεις

## Αγώνες
Όλες οι συναντήσεις της σειράς εχουν διοργανωθεί στο βόρειο ημισφαίριο.

## Παραπομπές
Doraemon

Το ***Doraemon*** (ιαπωνικά: ドラえもん, Χέπμπορν: *Doraemon*) είναι ιαπωνικό μάνγκα και άνιμε που δημιουργήθηκε από τους Φουτζίκο Φούτζιο . Κυκλοφόρησε από τις 8 Αυγούστου του 1969 μέχρι τις 23 Ιουνίου του 1996 από την εκδοτική εταιρεία Shogakukan.

Το μάνγκα κυκλοφόρησε σε 45 τόμους, και από αυτό έχει δημιουργηθεί μια πολύ επιτυχημένη ομώνυμη παιδική σειρά. 

## Πλοκή

## Χαρακτήρες

## Παραπομπές


## Εξωτερικοί σύνδεσμοι

* Επίσημη ιστοσελίδα (ιαπωνικά)

Κατηγορία:Σειρές anime
Κατηγορία:Σειρές manga
Κατηγορία:Anime και manga περιπέτειας
Κατηγορία:Υπερφυσικά anime και manga
Τσοροβόντα

H **Τσοροβόντα** (αλβανικά: *Çorovodë*) είναι πόλη και πρώην δήμος στον νομό του Μπεράτ στην Αλβανία. Στη μεταρρύθμιση της τοπικής αυτοδιοίκησης το 2015 έγινε δημοτική ενότητα και έδρα του Δήμου Σκραπάρ. Ο πληθυσμός κατά την απογραφή του 2011 ήταν 4.015 κάτοικοι. Το όνομα της πόλης προέρχεται από τα σλαβικά και σημαίνει «μαύρο νερό». Ήταν η έδρα της πρώην επαρχίας Σκραπάρ. 

Ο ποταμός Οσούμ περνάει μέσα από την πόλη. Ανάντη της πόλης σχηματίζει φαράγγια και σπηλιές που είναι τα υψηλότερα και μακρύτερα στην Αλβανία. 

## Ιστορία
Ο μικρός ποταμός Τσοροβόντα ρέει επίσης μέσα από την πόλη και εκβάλει στον ποταμό Οσούμ. Πέντε χιλιόμετρα βορειοανατολικά της Τσοροβόντα σχηματίζεται το φαράγγι Γκράντετς. Σε μία από τις πλαγίες του, βρίσκεται το μεγαλύτερο σπήλαιο της Αλβανίας, το Πιρογκόσι. Σύμφωνα με την παράδοση, έλαβε το όνομά του από δύο βασιλιάδες, τον Πίρο και τον Γκόσι. Αξιοσημείωτη είναι επίσης η πέτρινη γέφυρα Κασάμπασι της οθωμανικής εποχής επί του ποταμού Τσοροβόντα. 

## Αξιοσημείωτοι κάτοικοι
* Ζελάλ Κοπρέντσκα, ιδρυτικό μέλος της σύγχρονης Αλβανίας 
* Χαϊρεντίν Τσαρκάνι, ιδρυτικό μέλος της σύγχρονης Αλβανίας 

## Παραπομπές


## Εξωτερικοί σύνδεσμοι
*  

Κατηγορία:Πόλεις της Αλβανίας
Διοργανώσεις Ε.Π.Σ. Ηλείας 2018–19

Για την **περίοδο 2018–19**, η Ένωση Ποδοσφαιρικών Σωματείων Ηλείας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ηλείας.

Η πρωταθλήτρια ομάδα της ΕΠΣ Ηλείας θα προβιβαστεί στη Γ΄ Εθνική ερασιτεχνική κατηγορία.

Η ομάδα που ανακηρύσσεται κυπελλούχος ΕΠΣ Ηλείας, αποκτά το δικαίωμα συμμετοχής στο Κύπελλο Ελλάδας
## Πρωτάθλημα

Η περίοδος **2018–19** ήταν η 50η σεζόν των πρωταθλημάτων της Ε.Π.Σ. Ηλείας.

Η δομή του πρωταθλήματος είναι η εξής:
* Α1 Κατηγορία
* Α2 Κατηγορία
* Β΄ Κατηγορία
** 1ος Όμιλος
** 2ος Όμιλος
* Γ΄ Κατηγορία

### Α1 Κατηγορία
Στην Α1 κατηγορία μετείχαν 16 ηλειακές ομάδες. Οι 4 πρώτες της βαθμολογίας διεκδίκησαν το πρωτάθλημα και την άνοδο στη Γ΄ Εθνική σε αγώνες κατάταξης. Το πρωτάθλημα κατέκτησε στη διαδικασία των Play Off o Ξενοφών Κρεστένων. 

Λόγω του υποβιβασμού 2 ομάδων από τη Γ΄ Εθνική , υποβιβάζονται συνολικά 5 ομάδες: οι δυο τελευταίες (15η και 16η θέση) απευθείας και τρεις ακόμα ομάδες μετά από αγώνες κατάταξης (Play Out)

#### Βαθμολογία

Πηγή: ΕΠΣ Ηλείας

#### Play Off A1

### Α2 Κατηγορία
Στην Α2 κατηγορία μετείχαν 14 ηλειακές ομάδες. Την άνοδο κέρδισε ο 1ος της κανονικής περιόδου Ηλειακός Βαρθολομιού. Άλλη μια θέση ανόδου κρίθηκε με αγώνες κατάταξης των ομάδων που τερμάτισαν από τη 2η ως 5η θέση.

Πηγή: ΕΠΣ Ηλείας


#### Play Off A2

### Β Κατηγορία
Στη Β κατηγορία μετείχαν 23 ηλειακές ομάδες σε δύο ομίλους. Οι 3 πρώτες κάθε ομίλου συμμετέχουν στα Play Off από οπου προκύπτουν οι 3 ομάδες που θα προβιβαστούν στην Α2.

#### Play Off Β΄ Κατηγορίας

Πηγή: ΕΠΣ Ηλείας

#### Βαθμολογίες Ομίλων


### Γ΄ Κατηγορία
Στη Γ΄ Κατηγορία συμμετείχαν 8 σύλλογοι σε έναν όμιλο
Πηγή: ΕΠΣ Ηλείας

Στη Β φάση συμμετείχαν οι 5 πρώτες ομάδες. Οι 4 πρώτες πιθανότατα θα προβιβαστούν. 

## Παραπομπές

## Εξωτερικοί σύνδεσμοι

* 

Κατηγορία:Ε.Π.Σ. Ηλείας
Κατηγορία:Εγχώρια ποδοσφαιρικά πρωταθλήματα 2018–2019
Κατηγορία:Εγχώρια ποδοσφαιρικά κύπελλα 2018-2019
RAF Camora

εναλλ.=|μικρογραφία|Ο RAF Camora σε συναυλία για την παρουσίαση του άλμπουμ
Ο **Ράφαελ Ραγκούτσι** (γερμανικά: Rafael Ragucci), παγκοσμίως γνωστός με το ψευδώνυμο **RAF Camora** και **RAF**, είναι ένας ράπερ από την Αυστρία.

## Ζωή και καριέρα
Γεννήθηκε στην Ρομανδία της Ελβετίας από Αυστριακό πατέρα που καταγόταν από το Φόραρλμπεργκ**,** και Ιταλίδα μητέρα. Ο Ράφαελ μετακόμισε στην Βιέννη το 1997, πιο συγκεκριμένα στην περιοχή Ρούντολφσχαϊμ-Φύνφχαους. Τότε γνωστός ως RAF Camora, δημιούργησε ένα Χιπ-Χοπ γκρούπ με τον Πολωνό ράπερ Rapatoi. Αργότερα με την βοήθεια του Joshi Mizu δημιούργησε ένα ράπ συγκρότημα, τους Balkan Express. To 2009 κυκλοφόρησε το άλμπουμ *Nächster Stopp Zukunft* ως **RAF Camora**.

Τον Ιανουάριο του 2010, μετονομάστηκε σε **RAF 3.0** και υπέγραψε συμβόλαιο με την Irievibrations Records η οποία είναι βασισμένη στην Βιέννη. Το 2012 και το 2013 κυκλοφόρησε τα άλμπουμ *RAF 3.0 και Hoch 2,* τα οποία είχαν και τα δύο τεράστια επιτυχία στις γερμανόφωνες χώρες της Ευρώπης*.*

Το 2013 επέστρεψε πίσω στο παλιό καλλιτεχνικό του ψευδώνυμο, **RAF Camora**. Ύστερα δημιούργησε την δικιά του δισκογραφική εταιρεία, την *Indipedenza*. Κυκλοφόρησε τα άλμπουμ *Anthrazit* το 2017 και Ghøst το 2016, τα οπόια θεωρήθηκαν και τα 2 οι μεγαλύτερες του επιτυχίες ως καλλιτέχνης.

## Βραβεία

### 1Live Krone

!
|-
| 2016
| RAF Camora & Bonez MC
| Best Hip-Hop Act
| 
| style="text-align:center;"|
|}

### Amadeus Austrian Music Award

!
|-
| 2014
| RAF Camora
| HipHop/R'n'B
| 
|}

### Hiphop.de Awards

!
|-
| 2013
| rowspan="2" | RAF Camora
| rowspan="2" | Best National Producer
| rowspan="5" 
|-
| rowspan="4" | 2016
|-
| RAF Camora & Bonez MC
| Best National Group
|-
| *[[Palmen aus Plastik]]*
| Best National Release
|-
| "Palmen aus Gold"
| Best National Video
|-
| rowspan="4" | 2018
|-
| RAF Camora & Bonez MC
| Best National Group
|-
|}

### Juice Awards

!
|-
| 2016
| RAF Camora & Bonez MC
| Best National Album
| 
| style="text-align:center;"|
|}
μικρογραφία|241x241εσ|Ο RAF Camora με τον Bonez MC για το άλμπουμ
μικρογραφία|RAF Camora στο βίντεο κλίπ για το τραγούδι

## Δισκογραφία

## Παραπομπές


## Εξωτερικοί σύνδεσμοι
* 

Κατηγορία:Αυστριακοί τραγουδιστές
Κατηγορία:Ράπερ
Δράση (Κύπρος)

Η **Δράση** () ήταν Κυπριακή δικοινοτική πολιτική συμμαχία που συγκροτήθηκε για να συμμετάσχει στις ευρωεκλογές 2014. Ήταν η πρώτη εκλογική συμμαχία Ελληνοκυπρίων και Τουρκοκυπρίων από την ίδρυση της Κυπριακής Δημοκρατίας το 1960. Στα ελληνικά αναφέρεται και ως Δ.Ρ.Α.Συ, αρκτικόλεξο από τα αρχικά των λέξεων Δικοινοτική Ριζοσπαστική Αριστερή Συνεργασία.

## Ευρωεκλογές 2014
Το κόμμα έβγαλε 6 υποψήφιους ευρωβουλευτές (4 Έλληνες και 2 Τούρκοι).

Η συμμαχία έλαβε το 0.9% των ψήφων. Ορισμένοι σχολιαστές είδαν το χαμηλό ποσοστό της Δράσης ως μια αντανάκλαση της βαθιάς διαίρεσης των δύο κοινοτήτων. Το Ίδρυμα Φρίντριχ Έμπερτ έκρινε το αποτέλεσμα ως αποτυχία να ξεχωριστεί αρκετά το κόμμα από το ΑΚΕΛ και να ξεπεράσει το οργανωτικό πλεονέκτημα του κόμματος.

## Παραπομπές

Κατηγορία:Κυπριακά πολιτικά κόμματα
Ξηρολίμνη (αποσαφήνιση)

Με την ονομασία **Ξηρολίμνη** είναι γνωστοί:

* Οι οικισμοί:
**Ξηρολίμνη Κοζάνης, 
**Ξηρολίμνη Ιτάνου Λασιθίου 
**Ξηρολίμνη Νεάπολης Λασιθίου 

* Η λιμνοθάλασσα του νομού Ροδόπης:
** Ξηρολίμνη (λιμνοθάλασσα)

Κατηγορία:Αποσαφηνίσεις ελληνικών τοπωνυμίων
Λουκάς Φουρλάς

Ο **Λουκάς Φουρλάς** (Λεμεσός, 21 Αυγούστου 1969) είναι Ελληνοκύπριος πολιτικός. Από το 2019 είναι ευρωβουλευτής εκλεγμένος με τον ΔΗΣΥ.

## Βιογραφικά στοιχεία
Ο Φουρλάς γεννήθηκε στη Λεμεσό. Σπούδασε οικονομικές επιστήμες και πολιτικές επιστήμες στο Αριστοτέλειο Πανεπιστήμιο Θεσσαλονίκης. Επιπλέον, είχε παρακολουθήσει μαθήματα διερευνητικής δημοσιογραφίας και κάλυψης διεθνών κρίσεων στο Πανεπιστήμιο Κολούμπια και στο Πανεπιστήμιο Τζορτζ Ουάσινγκτον.

Εργάστηκε ως δημοσιογράφος, πολιτικός συντάκτης, αρχισυντάκτης και παρουσιαστής επικαιρικών τηλεοπτικών εκπομπών και κεντρικών δελτίων ειδήσεων.

## Πολιτική διαδρομή
Διετέλεσε αντιπρόεδρος της ΦΠΚ Πρωτοπορία και πρόεδρος της ΕΦΕΚ Θεσσαλονίκης. Στις προεδρικές εκλογές του 2008 ήταν εκπρόσωπος τύπου του υποψήφιου προέδρου Ιωάννη Κασουλίδη. Την περίοδο 2017-2019 ήταν εκπρόσωπος τύπου της Βουλής των Αντιπροσώπων.

Στις ευρωεκλογές του 2019 εξελέγη ευρωβουλευτής με τον ΔΗΣΥ για την περίοδο 2019-2024. Συμμετέχει στην πολιτική ομάδα του Ευρωπαϊκού Λαϊκού Κόμματος. 

Το 2025, ο Φουρλάς υποστήριξε την προώθηση της ηλεκτρικής διασύνδεσης Ελλάδας–Κύπρου και εξέφρασε επιφυλάξεις για το Κυπριακό. Τον Φεβρουάριο 2026,προώθησε στο Ευρωπαϊκό Κοινοβούλιο έρευνα για τις συνθήκες των εγκλωβισμένων στην Καρπασία, με αναφορές σε περιορισμούς ελευθεριών και εκπαίδευσης. Η ενέργεια αυτή εντάσσεται στις παρεμβάσεις του για ανάδειξη πτυχών του Κυπριακού σε ευρωπαϊκό επίπεδο.

## Παραπομπές

## Πηγές
*
*

Κατηγορία:Κύπριοι δημοσιογράφοι
Κατηγορία:Ευρωβουλευτές εκλεγμένοι με τον ΔΗΣΥ
Ξηρολίμνη Κοζάνης

Η **Ξηρολίμνη** είναι ορεινό χωριό της Περιφερειακής ενότητας Κοζάνης σε υψόμετρο 700 μέτρα

## Γεωγραφικά στοιχεία - αξιοθέατα
Η Ξηρολίμνη βρίσκεται στις βορειοανατολικές πλαγιές του όρους Λακκώματα, σε απόσταση 14 χλμ Δ. από την Κοζάνη και 19,5 χλμ. Α.-ΒΑ. από τη Σιάτιστα. Στα νοτιοανατολικά του χωριού περνάει η Εγνατία Οδός, ενώ δίπλα του η εθνική οδός Κοζάνης - Ιωαννίνων. Στην τοποθεσία Καγιάπασι υπάρχει μεγάλο σπηλαιολογικό ενδιαφέρον λόγω των σπηλαίων και του σπηλαιοβάραθρου που υπάρχουν. Άλλα αξιοθέατα της περιοχής είναι το εξωκλήσι της Αγίας Κυριακής, τα 9 πηγάδια και το αναρριχητικό πεδίο. Ενοριακός ναός είναι ο Άγιος Γεώργιος που βρίσκεται στα ανατολικά του χωριού.

## Ονομασία - διοικητικά στοιχεία
Η παλιά ονομασία του χωριού από την περίοδο της τουρκοκρατίας είναι *Σαχινλάρ* και έτσι αναφέρεται στο ΦΕΚ 260Α - 31/12/1918, όταν ορίστηκε έδρα της ομώνυμης κοινότητας. Μετονομάστηκε σε Ξερολίμνη το 1927 με το ΦΕΚ 179Α - 30/08/1927 και το 1940 διορθώθηκε σε Ξηρολίμνη. Σύμφωνα με το σχέδιο Καλλικράτης αποτελεί την τοπική κοινότητα Ξηρολίμνης που υπάγεται στη δημοτική ενότητα Κοζάνης του Δήμου Κοζάνης και σύμφωνα με την Απογραφή του 2011 έχει πληθυσμό 388 κατοίκους.
## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Κατάλογος Κάστρων Νομού Δωδεκανήσου

Ο παρακάτω κατάλογος των κάστρων, των φρουρίων και των λοιπών οχυρωματικών μνημείων είναι μάλλον προς το παρόν ελλιπής.

Κάστρο Ελύμπου Καρπάθου (λείψανα)

Κάστρο των Ιπποτών της Κω

Κάστρο Κορακιού Καρπάθου (ερείπια)

Κάστρο της Λέρου

Παλαιόκαστρο της Νίσυρου

Μεσαιωνική πόλη της Ρόδου και λοιπές οχυρώσεις

Σώκαστρο Μεσοχωρίου Καρπάθου (ερείπια)

Κάστρο στη Χάλκη


Κατηγορία:Κατάλογοι που αφορούν την Ελλάδα
Μεταμόρφωση Κοζάνης

*Για συνώνυμους οικισμούς στην Ελλάδα δείτε το λήμμα: [[Μεταμόρφωση (αποσαφήνιση)]]*

Η **Μεταμόρφωση** είναι ορεινό χωριό της περιφερειακής ενότητας Κοζάνης σε υψόμετρο 700 μέτρα

## Γεωγραφικά - ιστορικά στοιχεία
Η Μεταμόρφωση βρίσκεται στις βόρειες πλαγιές του όρους Βούρινος (Μπούρινος), σε απόσταση 19 χλμ ΝΔ. από την Κοζάνη και 24,5 χλμ. Α. από τη Σιάτιστα. Στα βορειοδυτικά του χωριού περνάει η Εγνατία Οδός, και η εθνική οδός Κοζάνης - Ιωαννίνων. Η παλιά ονομασία του χωριού από την περίοδο της τουρκοκρατίας είναι *Δραβουντάνιστα* και έτσι αναφέρεται στο ΦΕΚ 260Α - 31/12/1918, όταν ορίστηκε έδρα της ομώνυμης κοινότητας. Μετονομάστηκε αρχικά σε *Σωληνάρι* το 1927 με το ΦΕΚ 18Α - 01/02/1927 και το 1928 με το ΦΕΚ 81Α - 14/05/1928 σε Μεταμόρφωσις. Σύμφωνα με το σχέδιο Καλλικράτης αποτελεί την τοπική κοινότητα Μεταμορφώσεως που υπάγεται στη δημοτική ενότητα Κοζάνης του δήμου Κοζάνης και σύμφωνα με την απογραφή 2011 έχει πληθυσμό 346 κατοίκους.

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Απόκριση Κύθνου

Η **Απόκριση**, επίσης γνωστή ως **Απόκρουση**, είναι παραθαλάσσιος οικισμός της Κύθνου στη Τοπική Κοινότητα Κύθνου στην Περιφερειακή Ενότητα Κυκλάδων. 

## Τοποθεσία
Βρίσκεται στο βορειοδυτικό τμήμα του νησιού, απέχει από το Μέριχα 9,4 χιλιόμετρα και από τη Χώρα (Κύθνος) 4,4 χιλιόμετρα. 

## Δημογραφία
Σύμφωνα με την απογραφή του 1991 δεν είχε μόνιμους κατοίκους αλλά με την απογραφή του 2001 ο πληθυσμός της Απόκρισης ανήλθε στους 2 μόνιμους κατοίκους. Με την απογραφή του 2011 ο πληθυσμός ανήλθε στους 11 μόνιμους κατοίκους.

## Αξιοθέατα
Κοντά στον οικισμό, βρίσκεται το Βρυόκαστρο που ήταν η αρχαία πρωτεύουσα του νησιού, όπου είχε γίνει κατοικήσιμη από τον 10ο π.Χ. έως και τον 6ο-7ο μ.Χ. αιώνα. Στη τοποθεσία αυτή ανακαλύφτηκαν διάφορα ευρήματα  (επιτύμβια ανάγλυφα, επιγραφές κλπ.). Οι χρόνιες ανασκαφές αποκάλυψαν ένα ασύλητο ιερό της κλασσικής ελληνιστικής περιόδου.

## Παραπομπές


Κατηγορία:Χωριά της Κύθνου
Ακουιτανική γλώσσα

Η **Ακουιτανική γλώσσα** ομιλούτο και στις δύο πλευρές των δυτικών Πυρηναίων στην αρχαία Ακουιτανία (περίπου μεταξύ των Πυρηναίων και της Γκαρόν, στην περιοχή που αργότερα αποκαλείται Γασκώνη) και στις περιοχές νότια των Πυρηναίων στις κοιλάδες της Χώρας των Βάσκων πριν από τη Ρωμαϊκή κατάκτηση. Πιθανότατα επέζησε στην Ακουιτανία μέχρι τον πρώιμο Μεσαίωνα.

Τα αρχαιολογικά, τοπωνυμικά και ιστορικά στοιχεία δείχνουν ότι ήταν μια Βασκονική γλώσσα ή μια ομάδα γλωσσών που αποτελούν πρόδρομο της Βασκικής γλώσσας. Τα σημαντικότερα τεκμήρια είναι μια σειρά από αναθηματικά και ταφικά κείμενα στα λατινικά που περιέχουν περίπου 400 προσωπικά ονόματα και 70 ονόματα θεών.

## Βιβλιογραφία
* Joakin Gorrotxategi, Ivan Igartua,Joseba Lakarra (arg.). (2018). *Euskararen historia*. Vitoria-Gasteiz: Eusko Jaurlaritzaren Argitalpen Zerbitzu Nagusia. (Aleak, euskaraz, 860 orrialde ditu: koloretako mapak eta grafikoak. Liburuaren gaztelaniazko bertsioa ere badago. (Bibliografia: 801-847 orrialdeetan) ISBN 978-84-457-3433-9.

Κατηγορία:Ακουιτανία
Κατηγορία:Εξαφανισμένες γλώσσες της Ευρώπης
Πέτρος Κληρίδης

Ο **Πέτρος Κληρίδης** (γεννημένος στις 20 Φεβρουαρίου 1946) είναι πρώην γενικός εισαγγελέας της Κύπρου. Παραιτήθηκε το 2013, μετά τις εκτεταμένες επικρίσεις για τους χειρισμούς του σε υποθέσεις υψηλής σοβαρότητας.

Σπούδασε στο Παγκύπριο Γυμνάσιο και το Πανεπιστήμιο Αθηνών, από όπου αποφοίτησε το 1969 με πτυχίο νομικής.

Είναι παντρεμένος με την Δανάη Μιχαηλίδου. Απέκτησαν δύο γιους που έγιναν και αυτοί δικηγόροι.

## Παραπομπές


Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Κύπριοι δικηγόροι
Κατηγορία:Γενικοί Εισαγγελείς της Κυπριακής Δημοκρατίας
Κατηγορία:Οικογένεια Κληρίδη
Κατηγορία:Βοηθοί Γενικοί Εισαγγελείς της Κυπριακής Δημοκρατίας
Προοδευτική Διεθνής

Η **Προοδευτική Διεθνής** είναι διεθνής οργανισμός προοδευτικών, αριστερών ακτιβιστών και οργανώσεων. Οι κύριοι υποστηρικτές της είναι ο Μπέρνι Σάντερς και ο Γιάνης Βαρουφάκης και συνιδρύθηκε από το The Sanders Institute και το DiEM25. Ο Βαρουφάκης, συνιδρυτής του DiEM25, δήλωσε σε μια έκθεσή του ότι η Προοδευτική Διεθνής δημιουργείται «για να κινητοποιήσει τους ανθρώπους σε όλο τον κόσμο ώστε να αλλάξουν την παγκόσμια τάξη και τα θεσμικά όργανα που την διαμορφώνουν». Η Προοδευτική Διεθνής ξεκίνησε στις 30 Νοεμβρίου 2018 σε μια εκδήλωση του Ινστιτούτου Sanders, στην οποία συμμετείχαν πολλοί προοδευτικοί πολιτικοί, οικονομολόγοι και ακτιβιστές, μεταξύ των οποίων η Ναόμι Κλάιν, ο Κορνέλ Ουέστ, ο Φερνάντο Χαντάντ, ο Τζέφρεϊ Σακς, η Νίκι Άστον και η Άδα Κολάου.

## Παραπομπές


Κατηγορία:Πολιτική
Diamond League 2019

Το **[[IAAF Diamond League]] 2019** ήταν η 10η έκδοση της σειράς του Diamond League, που αποτελούταν από 14 μίτινγκ σε 4 ηπείρους. Τα 12 ήταν μίτινγκ πρόκρισης, ενώ τα 2 τελευταία ήταν οι τελικοί. Οι 8 (12 στα άλματα) με τη μεγαλύτερη βαθμολογία προκρίθηκαν στον τελικό. Ο νικητής του τελικού σε κάθε αγώνισμα κέρδισε και το διαμάντι. 

## Πρόγραμμα
Αυτά είναι τα μίτινγκ της σειράς του 2019.

### Πρόγραμμα αγωνισμάτων
εναλλ.=|χωρίς-πλαίσιο|897x897εσ

## Επισκόπηση της σεζόν

* Τα αγωνίσματα που συμπεριλήφθηκαν σε μίτινγκ, αλλά δεν αποτελούν μέρος των αγωνισμάτων του διαμαντιού, είναι σε γκρι χρώμα.
* Ο νικητής της σειράς σε κάθε αγώνισμα στα τελικά μίτινγκ, είναι σε γαλάζιο χρώμα.

### Άνδρες

#### Δρόμοι

#### Άλματα και ρίψεις

### Γυναίκες

#### Δρόμοι

#### Άλματα και ρίψεις

## Παραπομπές


## Εξωτερικοί σύνδεσμοι

* Επίσημος ιστότοπος

2019
IAAF Diamond League
Σόλων Νικήτας

Ο **Σόλων Νικήτας** (1 Οκτωβρίου 1937 – 22 Οκτωβρίου 2005) ήταν διακεκριμένος Κύπριος δικαστής και νομικός.

## Βιογραφία

### Πρώτα χρόνια
Γεννήθηκε στη Λεμεσό την 1 Οκτωβρίου 1937, όπου έζησε τα πρώτα του χρόνια.

Η οικογένειά του μετακόμισε στην Αμμόχωστο και αποφοίτησε από το Γυμνάσιο της Αμμοχώστου. Εργάστηκε για ένα μικρό χρονικό διάστημα στο υπουργείο Εμπορίου ενώ ύστερα μετακόμισε στην Αγγλία για να σπουδάσει νομικά.

### Καριέρα
Από το 1961 εργάστηκε ως δικηγόρος στη Λευκωσία. Στις 10 Σεπτεμβρίου 1971 διορίστηκε Δικαστής του επαρχιακού Δικαστηρίου Αμμοχώστου και στη συνέχεια μετατέθηκε στο Επαρχιακό Δικαστήριο Λευκωσίας (ακριβώς την ίδια μέρα 2 χρόνια μετά).

Στις 10 Οκτωβρίου 1980 διορίστηκε Ανώτερος επαρχιακός Δικαστής, ενώ την 1 Ιανουαρίου 1982 διορίστηκε Πρόεδρος του επαρχιακού Δικαστηρίου, το οποίο εξυπηρετούσε το Επαρχιακό Δικαστήριο Λευκωσίας και (από τις 1 Σεπτεμβρίου 1987) μετατέθηκε στο Επαρχιακό Δικαστήριο Λάρνακας-Αμμοχώστου.

Στις 19 Νοεμβρίου 1988 διορίστηκε Δικαστής του Ανωτάτου Δικαστηρίου. Έφυγε από το Δικαστήριο στις 30 Απριλίου 2003, μετά το διορισμό του ως Εισαγγελέα. Παραιτήθηκε από τη θέση του το Μάιο του 2005.

Εξελέγη μέλος του συμβουλίου της Ένωσης Δικαστών της Κοινοπολιτείας (ΕΔΚ) το 1994 και ως Περιφερειακός Αντιπρόεδρος της ΕΔΚ για το Βόρειο Ατλαντικό και τη Μεσόγειο το 1997.

Συμμετείχε σε πολλά συνέδρια σε όλο τον κόσμο και έδωσε διαλέξεις και ομιλίες για διάφορα νομικά θέματα κατά τη διάρκεια της μακράς και διακεκριμένης δικαστικής και νομικής του καριέρας. Εμπνευσμένος από έντονες δημοκρατικές πεποιθήσεις, ήταν ιδρυτικό και ενεργό μέλος του Οργανισμού για την Αποκατάσταση της Δημοκρατίας στην Ελλάδα.

## Παραπομπές

Κατηγορία:Κύπριοι δικαστικοί
Κατηγορία:Κύπριοι δικηγόροι
Κατηγορία:Γενικοί Εισαγγελείς της Κυπριακής Δημοκρατίας
Κοπλίκ

Το **Κοπλίκ** (, επίσης γνωστό ως **Koplik i Poshtëm**) είναι πόλη και πρώην δήμος στο βορειοδυτικό άκρο της Αλβανίας. Στη μεταρρύθμιση της τοπικής αυτοδιοίκησης το 2015 έγινε δημοτική ενότητα και έδρα του δήμου Μαλεσί ε Μάδε. Ήταν η έδρα της πρώην επαρχίας Μαλεσί ε Μάδε. Ο πληθυσμός κατά την απογραφή του 2011 ήταν 3.734. Βρίσκεται βόρεια της Σκόδρας. Από τον Ιούνιο του 2016, το Κοπλίκ έχει καταχωριστεί και διοικείται ως διεθνής «ελεύθερη ζώνη οικονομικού εμπορίου» από την αλβανική κυβέρνηση.

## Ιστορία
Το **Κούπιονιτς** αναφέρθηκε από τον Μαριάνο Μπολίτσα το 1614, αποτελώντας μέρος του Σαντζακίου της Σκόδρας. Ο πληθυσμός του ήταν ρωμαιοκαθολικός και είχε 60 σπίτια και 130 στρατιώτες υπό τις διαταγές του Πέσα Καμπέρσα. 

Το Κόπλικ, ως μεθόρια πόλη, έχει μακρά ιστορία πολεμικών συγκρούσεων. Η ιστορική σημασία του Κόπλικ οφείλει πολλά στους φυλάρχους Μαλισσόρι. Η έντονη ανεξάρτητη φύση τους είχε ως αποτέλεσμα τη συχνή εμπλοκή του Κόπλικ σε πολέμους εναντίον των Οθωμανών και των Σέρβων. Στην πόλη υπάρχει μνημείο που τιμά τους πεσόντες της Μάχης του Κόπλικ, γνωστή και ως Μάχη του Ντετσίκ, μιας και έλαβε χώρα τόσο στο Κόπλικ όσο και στο Τούζι. Η μάχη ήταν αποτέλεσμα μιας εξέγερσης των φυλάρχων των Μαλσόρι, υπό την ηγεσία του Ντέντ Γκιόν Λούλι της φυλής Τραμπόιν-Χότι κατά της οθωμανικής εξουσίας. Η μάχη είχε ως αποτέλεσμα μία πύρρειο νίκη για τον φύλαρχο των Μαλσόρι. Μετά τον Α΄ Παγκόσμιο Πόλεμο και την κατάτμηση της Μαλσία ε Μάδε σε δύο τμήματα, η περιοχή γύρω από το Τούζι αποδόθηκε στο Βασίλειο του Μαυροβουνίου, ενώ η περιοχή γύρω από το Κοπλίκ παρέμεινε αλβανική με την πόλη να γίνεται πρωτεύουσα της επαρχίας Μαλεσία ε Μάδε. Κατά τη διάρκεια της οθωμανικής κατοχής, πολλοί από τους κατοίκους της πόλης εξισλαμίστηκαν, αν και ο αγροτικός πληθυσμός της Μαλέσια ε Μάδε παρέμεινε κυρίως καθολικός. Το κομμουνιστικό καθεστώς έθεσε σοβαρούς περιορισμούς στην κινητικότητα, αλλά μετά την πτώση του κομμουνισμού το 1991, το Κοπλίκ γνώρισε μεγάλη εισροή νέων εποίκων από την ύπαιθρο. 

Το 1984, το Κοπλίκ απέκτησε καθεστώς πόλης, ενώ αυτό του δήμου χορηγήθηκε μετά τις πρώτες δημοκρατικές εκλογές της 26ης Ιουλίου 1992.

## Οικονομία
Η Λίμνη Σκόδρα που βρίσκεται κοντά στο Κοπλίκ αποτελεί σημαντικό πόλο έλξης τουρισμού για την περιοχή. Το Κοπλίκ αποτελεί το εμπορικό κέντρο της περιοχής, και διαθέτει πληθώρα καταστημάτων και υπηρεσιών που εξυπηρετούν την πόλη και τη γύρω περιοχή. Αποτελεί επίσης σημαντικό μεταφορικό κόμβο που εξυπηρετεί τους κατοίκους των γύρω περιοχών, συνδέοντας τες με μεγαλύτερες αστικές περιοχές της χώρας.

## Αθλητισμός
Ο ποδοσφαιρικός σύλλογος της πόλης είναι ο ΚΣ Βελετσίκου Κοπλίκ.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αλβανίας
Καλαμιά Κοζάνης

*Για συνώνυμους οικισμούς στην Ελλάδα δείτε το λήμμα: [[Καλαμιά (τοπωνύμιο)]]*

Η **Καλαμιά** είναι ορεινό χωριό της Κοζάνης σε υψόμετρο 690 μέτρα

## Γεωγραφία - Ιστορία
Η Καλαμιά βρίσκεται στο εσωτερικό του νομού, στους πρόποδες του όρους Κέδρωμα. Απέχει 12 χλμ Δ. από την Κοζάνη και 21 χλμ. Α.-ΒΑ. από την Σιάτιστα. Στα νότια του χωριού περνάει η Εγνατία Οδός και η εθνική οδός Κοζάνης - Ιωαννίνων. Η παλιά ονομασία του χωριού από την περίοδο της τουρκοκρατίας είναι *Καλιάμπαση* και έτσι αναφέρεται στο ΦΕΚ 260Α - 31/12/1918, όταν προσαρτήθηκε στην τότε κοινότητα Σαριχανλάρ. Μετονομάστηκε σε Καλαμιά το 1928 με το ΦΕΚ 156Α - 08/08/1928. Την περίοδο της κατοχής, στις 18 Ιουλίου 1943, δυνάμεις του ΕΛΑΣ επιτέθηκαν κατά των Γερμανικών δυνάμεων που έδρευαν στο χωριό με σκοπό να θέσουν στον έλεγχο τους τα στενά της Βίγλας – Μπουγαζιού με αποτέλεσμα να σκοτωθούν 11 άνδρες του ΕΛΑΣ μαζί με τον διοικητή τους Κατσόγιαννο. Σύμφωνα με το σχέδιο Καλλικράτης αποτελεί την τοπική κοινότητα Καλαμιάς που υπάγεται στη δημοτική ενότητα Κοζάνης του δήμου Κοζάνης και σύμφωνα με την απογραφή 2011 έχει πληθυσμό 180 κατοίκους.

## Εξωτερικοί σύνδεσμοι
Καλαμιά Κοζάνης _ Είναι αυτό που μας ενώνει . . . στο https://web.archive.org/web/20170318202750/https://www.youtube/

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Ρίτα Ελισσαίου Κωμοδίκη

Η **Ρίτα Ελισσαίου Κωμοδίκη **είναι Κύπρια ιατρός και πολιτικός του Δημοκρατικού Κόμματος (ΔΗ.ΚΟ.), Είναι η δήμαρχος της βόρειας παράκτιας κατεχόμενης πόλης της Κερύνειας. Η Κωμοδίκη πήρε πτυχίο Ιατρικής στο Εθνικό και Καποδιστριακό Πανεπιστήμιο Αθηνών και εργάστηκε σε διάφορα νοσοκομεία, ενώ συντόνισε την φροντίδα των τραυματιών κατά τη διάρκεια της τουρκικής εισβολής του 1974. Εξελέγη στις τοπικές εκλογές του 2016 και ανέλαβε καθήκοντά την 1 Ιανουαρίου 2017, μια από τις τέσσερις γυναίκες δημάρχους στην Κύπρο.

## Παραπομπές


Κατηγορία:Απόφοιτοι της Ιατρικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Κύπριοι πολιτικοί
Κατηγορία:Δήμαρχοι Κερύνειας
Υπουργείο Εσωτερικών

Ένα **υπουργείο εσωτερικών** (μερικές φορές ονομάζεται υπουργείο εσωτερικών υποθέσεων) είναι ένα υπουργείο που είναι συνήθως υπεύθυνο για την αστυνόμευση, τη διαχείριση έκτακτων περιστατικών, την εθνική ασφάλεια, την εγγραφή, την εποπτεία των τοπικών κυβερνήσεων, τη διεξαγωγή εκλογών, τη δημόσια διοίκηση και θέματα μετανάστευσης. Ένα τέτοιο υπουργείο συχνά διευθύνεται από έναν **υπουργό εσωτερικών**, ή έναν **υπουργό εσωτερικών υποθέσεων**. Σε ορισμένες χώρες, θέματα που σχετίζονται με τη διατήρηση της δημόσιας τάξης και την απονομή της δικαιοσύνης εμπίπτουν στην αρμοδιότητα ενός ξεχωριστού υπουργείου δικαιοσύνης.

## Παραπομπές


Κατηγορία:Υπουργοί Εσωτερικών
Κατηγορία:Υπουργεία Εσωτερικών
Άννινος Μαρκουλλίδης

Ο **Άννινος Μαρκουλλίδης** (γεννηθείς στις 8 Φεβρουαρίου 1971 στη Λεμεσό) είναι Κύπριος παλαίμαχος σπρίντερ, ο οποίος εξειδικεύεται σε αγώνες 100 και 200 μέτρων. Ήταν σημαιοφόρος της Κύπρου στην τελετή έναρξης των Θερινών Ολυμπιακών Αγώνων 1996 στην Ατλάντα.

Ο Μαρκουλλίδης αγωνίστηκε σε Ολυμπιακούς Αγώνες από το 1992 έως το 2004, εκπροσωπώντας το νησί στους Ολυμπιακούς της Βαρκελώνης, της Ατλάντας, του Σίδνεϊ και της Αθήνας. Το καλύτερο επίτευγμα του ήταν η 15η θέση στα 100 μέτρα στους Ολυμπιακούς της Ατλάντα.

Στην Πανεπιστημιάδα του 1997 στην Κατάνια της Ιταλίας κέρδισε χάλκινο μετάλλιο στα 200 μέτρα, ενώ στους Μεσογειακούς Αγώνες του ίδιου έτους κέρδισε αργυρό μετάλλιο στα 100 μέτρα.

Στο Ευρωπαϊκό Πρωτάθλημα Κλειστού Χώρου 1998 στην Βαλένθια της Ισπανίας κέρδισε αργυρό μετάλλιο στα 200 μέτρα. Στους Μεσογειακούς Αγώνες του 2001 στην Τύνιδα κέρδισε αργυρό μετάλλιο στα 100 μέτρα και χρυσό στα 200 μέτρα. 

## Παραπομπές


Κατηγορία:Κύπριοι σπρίντερ
Κατηγορία:Κύπριοι Μεσογειονίκες
Καισάρεια Κοζάνης

Η **Καισάρεια** ή **Καισαρειά** είναι ημιορεινό χωριό της περιφερειακής ενότητας Κοζάνης σε υψόμετρο 330 μέτρα.

## Γεωγραφικά - ιστορικά στοιχεία
Η Καισάρεια βρίσκεται δυτικά της τεχνητής λίμνης Πολυφύτου και νοτιοανατολικά της πόλης της Κοζάνης σε απόσταση 18 χλμ. Το χωριό είναι κτισμένο πάνω σε μικρό επικλινή λόφο και πολιτισμικά ανήκει στα χωριά της περιοχής Τσαρσιαμπά. 

Νότια και σε απόσταση 3 χλμ. βρίσκεται ο αρχαιολογικός χώρος "Παλιόκαστρο" όπου έχουν βρεθεί αρχαιολογικές θέσεις και οικιστικά σύνολα που χρονολογούνται από την Προϊστορική, Αρχαιοελληνική και Ρωμαϊκή περίοδο. Πολλά από τα ευρήματα εκτίθενται στην αρχαιολογική συλλογή Καισάρειας του Αρχαιολογικού Μουσείου Αιανής, στο Αρχαιολογικό Μουσείο Κοζάνης και στο Βυζαντινό Μουσείο Κοζάνης. Στην τοποθεσία "Κάστρο Καισαριάς" ή "Παλιόκαστρο" υπάρχουν *"λείψανα ισχυρού πρωτοβυζαντινού τείχους του 6ου αιώνα με πύργους κατά διαστήματα"* καθώς και *"ψηφιδωτό δάπεδο, τμήμα του οποίου βρίσκεται κάτω από το τείχος"**.* Στην τοποθεσία "Άγιος Κωνσταντίνος", το 1995, ανασκάφηκε νεκροταφείο παλαιοχριστιανικών χρόνων, μεγάλο μέρος του οποίου έχει καταστραφεί από την τεχνητή λίμνη. Σύμφωνα με τους κα­τα­λό­γους Μη­τρο­πό­λε­ων και Ε­πι­σκο­πών που πα­ρα­θέ­τει ο Γε­ρά­σι­μος Κο­νι­δά­ρης στην «Εκ­κλη­σι­α­στι­κή ι­στο­ρί­α της Ελ­λά­δος» (τομ. Α . σελ. 513 – 515) η επισκοπή Καισαρείας α­να­φέ­ρε­ται ως η πρώ­τη επι­σκο­πή της περιοχής και να υ­πάγεται στη Μη­τρό­πο­λη Λα­ρί­σης κα­τά τον 5ο αι­ώ­να (431 – 551). *"Αξιόλογο δείγμα λαϊκής αρχιτεκτονικής και ζωγραφικής της περιοχής κατά το 19ο αιώνα"* θεωρείται η εκκλησία του Τιμίου Προδρόμου. Ανατολικά του χωριού και δίπλα στις όχθες της τεχνητής λίμνης βρίσκεται το άλσος της Αγίας Αναλήψεως (Παναγιά).

## Διοικητικά στοιχεί
Η Καισάρεια αναφέρεται ως οικισμός από την περίοδο της τουρκοκρατίας και μετά την απελευθέρωση με το ΦΕΚ 260Α-31/12/1918 ορίστηκε έδρα της ομώνυμης κοινότητας. Σύμφωνα με το σχέδιο Καλλικράτης, μαζί με τον Κήπο αποτελούν την τοπική κοινότητα Καισάρειας που υπάγεται στη δημοτική ενότητα Ελιμείας του δήμου Κοζάνης και σύμφωνα με την απογραφή 2011 ως κοινότητα έχει πληθυσμό 744 κατοίκους ενώ ως οικισμός 615.

## Προσωπικότητες

* Άγιος Μακεδόνιος (5ος αιώνας), πρώτος Επίσκοπος Καισαρειάς.

## Εξωτερικοί σύνδεσμοι
* Ο ιστότοπος της Καισάρειας http://kesaria-greece.blogspot.com/
* Αρχαιολογική Ημερίδα: Καισάρεια, Το ψηφιδωτό του Κάστρου
* Αναβιώνει το έθιμο των Λαζαρίνων στην Καισαρειά Κοζάνης από τον ιστότοπο https://www.kozanilife.gr

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Tomicus piniperda

Το ***Tomicus piniperda*** είναι φλοιοφάγο σκαθάρι που ζει στην Ευρώπη, τη βορειοδυτική Αφρική και τη νότια Ασία.

Εντοπίζεται κυρίως στη Δασική πεύκη (Pinus sylvestris) αλλά και στη Μαύρη πεύκη (P. nigra), τη Θαλάσσια Πεύκη (P. pinaster), τη Πεύκη Στρόβος (P. Strobus), και άλλα είδη πεύκου σε μικρότερη έκταση, και πιο σπάνια σε Ερυθρελάτη Picea και σε Λάρικα.

## Περιγραφή του σκαθαριού και τρόπος αναπαραγωγής
Το Tomicus piniperda έχει κυλινδρικό σώμα, μήκους 3,5 με 4,8 χιλ. και μαύρο ή σκούρο καφέ χρώμα., 
Την άνοιξη τα ενήλικα σκαθάρια φτιάχνουν σε νεκρά και καμένα δέντρα καθώς και σε δέντρα που πεθαίνουν, στοές μήκους μέχρι 25 εκ. όπου τοποθετούν τα αυγά τους. Η εκκόλαψη, κατά την οποία οι προνύμφες τρέφονται με το φλοίωμα του δέντρου, συνεχίζεται μέχρι τα τέλη του καλοκαιριού οπότε εμφανίζονται τα νέα σκαθάρια. Κατά τη διάρκεια του φθινοπώρου και του χειμώνα τα ενήλικα σκαθάρια τρέφονται με τη ψίχα νέων υγειών δέντρων γεγονός που προκαλεί βλάβη στην ανάπτυξη των δέντρων και μειώνει την αξία της ξυλείας. Τα περισσότερα ενήλικα σκαθάρια αφού γεννήσουν περισσότερες φορές μέσα σε μια χρονιά ψοφούν αλλά ορισμένα επιβιώνουν και ξαναγεννούν και την επόμενη χρονιά

## Παρουσία του σκαθαριού Tomicus piniperda
Το σκαθάρι Tomicus piniperda αποτελεί χωροκατακτητικό είδος στη Βόρεια Αμερική, όπου εισήχθη κατά λάθος, στις αρχές της δεκαετίας του ενενήντα. Εμφανίστηκε πρώτη φορά το 1992 στο Κλίβελαντ, και από εκεί εξαπλώθηκε σε έντεκα αμερικανικές πολιτείες και στο Οντάριο και το Κεμπέκ, στο Καναδά. Για την αντιμετώπιση του εντόμου οι αμερικανικές αρχές έθεσαν σε καραντίνα τις πληγείσες περιοχές και πήραν μέτρα αναφορικά με την μεταφορά ξυλείας, κουκουναριών, δενδρυλλίων και χριστουγεννιάτικων δέντρων από τις περιοχές αυτές σε άλλες όπου δεν είχε εμφανισθεί το σκαθάρι. Την επόμενη χρονιά αντίστοιχα μέτρα έλαβαν και οι καναδικές αρχές σε τμήμα του νοτιοανατολικού Καναδά.

Το 2019 τουλάχιστον 3.500 στρέμματα του δάσους του Σέιχ Σου, στη Θεσσαλονίκη, προσβλήθηκαν από το σκαθάρι Tomicus piniperda

## Παραπομπές


Κατηγορία:Κολεόπτερα
Τόμας Λίνακερ

Ο **Τόμας Λίνακερ** (*Thomas Linacre* ή *Lynaker*, Μπράμπτον, Ντέρμπυσαϊρ, περίπου 1460 - 20 Οκτωβρίου 1524) ήταν Άγγλος λόγιος, κλασικός φιλόλογος, ουμανιστής και γιατρός της εποχής της Αναγέννησης. Το όνομά του δόθηκε στο Κολλέγιο Λίνακερ του Πανεπιστημίου της Οξφόρδης και στην Οικία Λίνακερ (*Linacre House*), έναν χώρο διαμονής αρρένων μαθητών του ιδιωτικού "Βασιλικού Σχολείου" (*King's School*) της πόλης Καντέρμπερι της νότιας Αγγλίας.  

Ήταν ένας από τους πρώτους Άγγλους που έμαθαν και μελέτησαν ελληνικά στη Φλωρεντία της Ιταλίας κατά την Αναγέννηση, κι έφερε στην πατρίδα του και το πανεπιστήμιό του τις νέες ιδέες που ασπάστηκε. Καθηγητές του ήταν μερικοί από τους σπουδαιότερους μελετητές της εποχής όπως ο Αθηναίος Δημήτριος Χαλκοκονδύλης.  Μετέφρασε στα λατινικά ιδίως έργα του Γαληνού και του Αριστοτέλη, αλλά κι ένα του Πρόκλου περί αστρονομίας, σε πιστή αλλά όχι δουλική μετάφραση υψηλής ποιότητας. Μεταξύ των μαθητών του ήταν κι ο περίφημος Έρασμος –που μόνο τ' όνομά του θα αρκούσε για να περάσει στην ιστορία ως καθηγητής ελληνικών– αλλά και άλλοι από τους τομείς των γραμμάτων και της πολιτικής, όπως ο Σερ Τόμας Μορ, ο Πρίγκιπας Άρθουρ και η Βασίλισσα Μαρία Α' της Αγγλίας. Έχαιρε εκτίμησης ενός ευρύτερου κύκλου λογίων από πολλά μέρη της Ευρώπης, με τους οποίους αλληλογραφούσε τακτικά. 

## Παραπομπές


## Σχετικά αναγνώσματα

* Wikisource:The History of the Church and Manor of Wigan/Thomas Lynacre

Κατηγορία:Άγγλοι ιατροί
Κατηγορία:Άγγλοι συγγραφείς
Κατηγορία:Άγγλοι μαθηματικοί
Παγκόσμιο Πρωτάθλημα Κλειστού Στίβου 2018

Το **17ο** **[[Παγκόσμιο Πρωτάθλημα Κλειστού Στίβου]]** διοργανώθηκε από τις 1 ως τις 4 Μαρτίου 2018 στην Αρένα Μπέρμιγχαμ. Είναι η δεύτερη φορά που το Μπέρμιγχαμ διοργανώνει αυτή τη διοργάνωση, έπειτα από το πρωτάθλημα του 2003.

## Στάδιο
Το στάδιο της διοργάνωσης ήταν η Αρένα Μπέρμιγχαμ, με χωρητικότητα 8,000 θεατών.
κέντρο|μικρογραφία|432x432εσ|Το στάδιο κατά τη διάρκεια του πρωταθλήματος.

## Πρόγραμμα

Όλες οι ημερομηνίες είναι στον ΜΧΓ (UTC±00:00).

## Σύνοψη μεταλλίων

### Άνδρες

* Σημείωση: * = Αθλητές στη σκυταλοδρομία που συμμετείχαν μόνο στις σειρές.

### Γυναίκες

* Σημείωση: * = Αθλητές στη σκυταλοδρομία που συμμετείχαν μόνο στις σειρές.

## Πίνακας μεταλλίων

## Συμμετέχουσες χώρες

* (1)
* (1)
* (1)
* (1)
* (1)
* (7)
* (4)
* (8) 
* (1)
* (5)
* (1)
* (8)
* (5)
* (1)
* (1)
* (1)
* (7)
* (1)
* (5)
* (1)
* (3)
* (1)
* (15)
* (1)
* (1)
* (13)
* (1)
* (1)
* (2)
* (2)
* (8)
* (1)
* (21)
* (1)
* (3)
* (1)
* (5)
* (1)
* (1)
* (2)
* (9)
* (1)
* (1)
* (3)
* (10)
* (1)
* (22)
* (2)
* (1)
* (30)
* (9)
* (3)
* (1)
* (1)
* (1)
* (1)
* (5)
* (1)
* (1)
* (1)
* (1)
* (5)
* (12)
* (5)
* (23)
* (1)
* (1)
* (5)
* (8)
* (1)
* (2)
* (1)
* (4)
* (1)
* (2)
* (1)
* (1)
* (1)
* (1)
* (1)
* (1)
* (1)
* (1)
* (1)
* (1)
* (6)
* (1)
* (1)
* (8)
* (4)
* (1)
* (4)
* (1)
* (3)
* (1)
* (1)
* (1)
* (1)
* (1)
* (26)
* (8)
* (1)
* (3)
* (4)
* (1)
* (2)
* (1)
* (1)
* (1)
* (2)
* (4)
* (1)
* (1)
* (3)
* (2)
* (1)
* (1)
* (5)
* (1)
* (16)
* (1)
* (14)
* (5)
* (1)
* (12)
* (1)
* (1)
* (13)
* (53)
* (1)
* (1)
* (1)
* (2)
* (1)

## Παραπομπές



2018
Παγκοσμιο Πρωταθλημα Κλειστου
Διοργανώσεις Ε.Π.Σ. Σερρών 2018–19

Για την **περίοδο 2018–19**, η Ένωση Ποδοσφαιρικών Σωματείων Σερρών είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Σερρών.

Η πρωταθλήτρια ομάδα της ΕΠΣ Σερρών κερδίζει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Σερρών, αποκτά το δικαίωμα συμμετοχής στο Κύπελλο Ελλάδας της επόμενης περιόδου

## Πρωτάθλημα

Η δομή των κατηγοριών του πρωταθληματος της ΕΠΣΣ  είναι ως εξής:

* **Α' κατηγορία** χωρίζεται ουσιαστικά σε 2 κατηγορίες την «Επίλεκτη Υποκατηγορία» με συμμετοχή 12 συλλόγων και την «Ανώτερη Υποκατηγορία» με συμμετοχή 28 ομάδων σε 2 ομίλους των 14.
** **Επίλεκτη** (12 ομάδες)
** **Ανώτερη** (22 ομάδες σε 2 ομίλους)
* **Β' κατηγορία**
* **Γ' κατηγορία** (εφόσον υπάρχουν αρκετές συμμετοχές)

### Α΄ Επίλεκτη
Στην Επίλεκτη Κατηγορία συμμετέχουν 12 σύλλογοι.

* **Ανάδειξη Πρωταθλητή**

Οι 6 πρώτοι σύλλογοι μετά τη λήξη της κανονικής περιόδου συνεχίζουν στα Play Off ανάδειξης πρωταθλητή-ανόδου (στην κατώτερη Εθνικη Ερασιτεχνική κατηγορία , ή στα ειδικά πρωταθλήματα ανόδου). Οι ομάδες ξεκινούν το μίνι πρωτάθλημα διπλών αγώνων με το 1/3 της βαθμολογικής διαφοράς απο την 6η ομάδα στην κανονική διάρκεια.

* **Υποβιβασμός**

Οι 6 τελευταίοι σύλλογοι μετά τη λήξη της κανονικής περιόδου συνεχίζουν στα Play Out υποβιβασμού. Οι ομάδες ξεκινούν το μίνι πρωτάθλημα διπλών αγώνων με το 1/3 της βαθμολογικής διαφοράς απο την 12η ομάδα στην κανονική διάρκεια. Οι 2 τελευταίες ομάδες υποβιβάζονται στην «Ανώτερη Υποκατηγορία» της επόμενης περιόδου. Η 10η θα δωσει αγώνα μπαράζ με την 3η ομάδα της ενιαίας κατάταξης της Ανώτερης Κατηγορίας.

#### Κανονική Διάρκεια
Η τελική βαθμολογία στην κανονική διάρκεια ήταν:

#### Play Off
Οι ομάδες ξεκίνησαν με το 1/3 της βαθμολογικής διαφοράς από τον 6ο. Πρωταθλήτρια για το 2018-19 ήταν η ομάδα της Δόξας Κάτω Καμήλας

Πηγή: SerresGoal 

#### Play Out

Πηγή: SerresGoal 

### Α΄ Ανώτερη
Οι 22 σύλλογοι χωρίζονται σε 2 ομίλους των 11. Σύμφωνα με την προκήρυξη, μετά τη λήξη της κανονικής διάρκειας οι 6 πρώτες ομάδες κάθε ομίλου συμμετέχουν στα Play Off και οι 5 τελευταίες στα Play Out. Δυο ομάδες ανεβαίνουν στην Επίλεκτη της επόμενης περιόδου, ενώ οι δυο τελευταίες ομάδες κάθε ομίλου θα υποβιβαστούν στη Β' Ερασιτεχνική.

#### Α' όμιλος

Πηγή: SerresGoal 

#### Β' όμιλος

Πηγή: SerresGoal 

### Β' Κατηγορία
Στη Β΄ Κατηγορία συμμετείχαν 18 σύλλογοι σε 2 ομίλους και αγωνίστηκαν σε τρείς γύρους. Οι 2 πρώτοι κάθε ομίλου θα ανέβουν στην Ανώτερη Κατηγορία.

Πηγή: SerresGoal 

#### Β΄ όμιλος

Πηγή: SerresGoal 

## Κύπελλο

Το 2018-19 διοργανώθηκε για 48η χρονιά το κύπελλο της Ε.Π.Σ.Σ. Η διοργάνωση ολοκληρώθηκε στις 24 Απριλίου 2019 με τον τελικό. Το τρόπαιο κατέκτησε ο Πανσερραϊκός.

### Τελικός

## Παραπομπές


## Εξωτερικοί σύνδεσμοι

* 
* serressport.gr
* serresgoal.gr 

Κατηγορία:Ε.Π.Σ. Σερρών
Ανοικτή πρόσβαση στην Ελλάδα

δεξιά|μικρογραφία|Δημοσιεύσεις ανοικτής πρόσβασης στην Ελλάδα, 1990-2018
Η ανοικτή πρόσβαση σε επιστημονικά συγγράμματα στην Ελλάδα παρέχεται από αποθετήρια που συντηρούνται από διάφορα ακαδημαϊκά ιδρύματα. Υπάρχουν μια σειρά από συλλογές διδακτορικών και άλλων εργασιών στην Ελλάδα που στεγάζονται σε ψηφιακά αποθετήρια ανοιχτής πρόσβασης. Περιέχουν ακόμη άρθρα περιοδικών, κεφάλαια βιβλίων, και άλλο υλικό για δωρεάν ανάγνωση.

Τον Μάρτιο του 2018, ο βρετανικός οργανισμός Ευρετήριο Αποθετηρίων Ανοιχτής Πρόσβασης ανέφερε ότι υπάρχουν 36 αποθετήρια στην Ελλάδα. Το Εθνικό Ίδρυμα Ερευνών, το Πανεπιστήμιο Πατρών και το Πανεπιστήμιο Πειραιώς είχαν τα μεγαλύτερα αποθετήρια.

Τον Ιούνιο του 2018, ο Σύνδεσμος Ελληνικών Ακαδημαϊκών Βιβλιοθηκών εξέδωσε δήλωση υποστηρίζοντας την ανοικτή πρόσβαση.

## Παραπομπές

## Περαιτέρω ανάγνωση

* 
* 
* 
* Angeliki Vos (2015). Creating an Institutional Repository (IR) in Greece: need for information systems strategy? (Master thesis). Sweden: Linnaeus University.
* 

## Εξωτερικοί σύνδεσμοι

* 
* 
* . ("The purpose of the 'Kallipos' action is the production and delivery of Open Access electronic books, which will be used by the students of Greek universities")
* 
* 
* 
* 

Κατηγορία:Επιστήμες και τεχνολογία στην Ελλάδα
Κατηγορία:Επικοινωνίες στην Ελλάδα
Κατηγορία:Pages with unreviewed translations
Ροκφόρ-συρ-Σουλζόν

Το **Ροκφόρ-συρ-Σουλζόν** (γαλλικά: *Roquefort-sur-Soulzon*, οξιτανικά: *Ròcafòrt*) είναι κοινότητα και χωριό του νομού Αβερόν, στην Οξιτανία της νότιας Γαλλίας. Ο πληθυσμός της το 2016 ήταν 588 κάτοικοι.

Το έδαφος της κοινότητας, με έκταση 17,03 τετραγωνικά χιλιόμετρα, απλώνεται στο ασβεστολιθικό οροπέδιο Λαρζάκ, σε υψόμετρο από 424 έως 828 μέτρα. Το Ροκφόρ-συρ-Σουλζόν έχει μεγάλη παράδοση στα προϊόντα των προβατίνων του, όπως το γάλα, τα μάλλινα υφάσματα, το κρέας, ακόμα και τις σκαλισμένες οπλές τους. Μεγάλο μέρος της οικονομικής δραστηριότητας του χωριού επικεντρώνεται στην παραγωγή και τη διάθεση του γνωστού ομώνυμου μουχλιασμένου τυριού «ροκφόρ». Η ονομασία αυτή συνιστά Προστατευόμενη ονομασία προέλευσης (*Appelation d’Origine*). Σύμφωνα με αρχαιολόγους, η διαδικασία παραγωγής του τυριού μέσα στα σπήλαια της περιοχής χρονολογείται από το 900 μ.Χ.. Με διάταγμά του στις 4 Ιουνίου 1411, ο βασιλιάς Κάρολος ΣΤ΄ της Γαλλίας παρεχώρησε το μονοπώλιο της ωριμάνσεως του συγκεκριμένου τυριού στους κατοίκους του Ροκφόρ-συρ-Σουλζόν. 

Σήμερα ένα «κέντρο επισκεπτών» δείχνει με εποπτικά μέσα τη διαδικασία παραγωγής του τυριού ροκφόρ και προσφέρει στους επισκέπτες την ευκαιρία να το γευθούν και να το αγοράσουν. Οι περιηγητές μπορούν επίσης να επισκεφθούν τα σπήλαια Καμπαλού (Cambalou), που έχουν μήκος περί τα 2 χιλιόμετρα και πλάτος τριακόσια μέτρα, και στα οποία ωριμάζουν και μουχλιάζουν τα τυριά.

## Παραπομπές


## Εξωτερικοί σύνδεσμοι
* Πληροφορίες για τους επισκέπτες

Ροκφορ
Φριτς Πρεγκλ

Ο **Φριτς Πρεγκλ** (*Fritz Pregl*, στη σλοβενική και *Friderik Pregl*, 3 Σεπτεμβρίου 1869 – 13 Δεκεμβρίου 1930) ήταν Σλοβενο-αυστριακός χημικός και ιατρός. Κέρδισε το Βραβείο Νόμπελ Χημείας του 1923 για τις σημαντικές συνεισφορές του στην ποσοτική ανάλυση μικρών δειγμάτων οργανικών χημικών ουσιών («μικροανάλυση»). Μία από αυτές τις συνεισφορές ήταν η βελτίωση της μεθόδου της σειριακής καύσεως για τη στοιχειακή ανάλυση ενός δείγματος.

## Βιογραφικά δεδομένα
thumb|left|Το σπίτι όπου γεννήθηκε ο Πρεγκλ, στην οδό Gosposka της Λιουμπλιάνα
Ο Πρεγκλ γεννήθηκε στη Λιουμπλιάνα, που τότε ανήκε στην Αυστροουγγρική Αυτοκρατορία. Ο πατέρας του ήταν σλοβενόφωνος, ενώ η μητέρα του γερμανόφωνη. Το 1923 ωστόσο η Σλοβενία ήταν μέρος του Βασιλείου της Γιουγκοσλαβίας και έτσι κατά την απονομή του Βραβείου Νόμπελ σε αυτόν, ο Φ. Πρεγκλ είχε διπλή υπηκοότητα: αυστριακή και γιουγκοσλαβική. Ο Πρεγκλ πέθανε στο Γκρατς της Αυστρίας σε ηλικία 61 ετών.

Ο Πρεγκλ ξεκίνησε τη σταδιοδρομία του ως χημικός αφού πρώτα σπούδασε ιατρική στο Πανεπιστήμιο του Γκρατς. Εξαιτίας της ενασχολήσεώς του με τη φυσιολογία και ειδικότερα τη χημική φυσιολογία, υπέφερε από τους περιορισμούς της ποσοτικής μικροαναλύσεως οργανικών χημικών ουσιών. Οι πολύ μικρές ποσότητες των ουσιών που απεμόνωνε κατά την έρευνά του πάνω στα οξέα της χολής καθιστούσαν απαραίτητη τη βελτίωση της μεθόδου στοιχειακής αναλύσεως. Στο τέλος της έρευνάς του, ο Πρεγκλ είχε κατορθώσει να μειώσει την ελάχιστη ποσότητα της ουσίας που ήταν απαραίτητη για την ανάλυση κατά 50 φορές. Προσκάλεσε χημικούς να μάθουν τη μέθοδό του για στοιχειακή ανάλυση και έτσι η μέθοδος αναγνωρίσθηκε σύντομα ευρύτατα.

## Μεταθανάτια αναγνώριση
Το 1950 το τμήμα του Πανεπιστημίου του Γκρατς όπου εργαζόταν ο Πρεγκλ μετονομάσθηκε σε «Ινστιτούτο Ιατρικής Χημείας και Εργαστήριο Πρεγκλ». Επίσης οδοί πόλεων στο Γκρατς, στο Ίνσμπρουκ, στη Βιέννη και το Κλάγκενφουρτ έχουν πάρει το όνομά του. Στη Σλοβενία απονέμονται κάθε χρόνο από το 2007 τα «Βραβεία Πρεγκλ» από το Εθνικό Ινστιτούτο Χημείας της χώρας για ερευνητικό έργο και εξέχουσες διδακτορικές διατριβές. Σε Σλοβένους μαθητές του δημοτικού σχολείου απονέμονται «Βραβεία Αναγνωρίσεως Πρεγκλ», ενώ σε μαθητές της δευτεροβάθμιας εκπαιδεύσεως απονέμονται «Μνείες Πρεγκλ» για εξαιρετικές επιδόσεις σε εθνικούς διαγωνισμούς χημείας. Σε μία πλατεία στη Λιουμπλιάνα έχει δοθεί το όνομα του Πρεγκλ. Πολύ παλαιότερο είναι το Βραβείο Φριτς Πρεγκλ, που απονεμόταν ετησίως από το 1931 έως το 2006 (μετά το 1977 ανά δύο έτη) σε Αυστριακό επιστήμονα για διακεκριμένα επιτεύγματα στη χημεία από την Αυστριακή Ακαδημία Επιστημών από πόρους που της άφησε ο ίδιος ο Πρεγκλ.

## Παραπομπές


## Βιβλιογραφία
* 
* 

## Εξωτερικοί σύνδεσμοι

* Περισσότερα για την κυριότερη συνεισφορά του Πρεγκλ στην επιστήμη στη «Διάλεξη Νόμπελ»

Κατηγορία:Αυστριακοί χημικοί
Κατηγορία:Βραβευμένοι με Νόμπελ Χημείας
Κατηγορία:Αυστριακοί νομπελίστες
Κατηγορία:Σλοβένοι επιστήμονες
Μπικ (ποταμός)

Ο **Μπικ** ή **Μπακ** (*Bîc* ή *Bâc*, ρωσ. Бык) είναι δεξιός παραπόταμος του Δνείστερου και ο δεύτερος σε μήκος (155 χιλιόμετρα) ποταμός της Μολδαβίας από όσους ρέουν αποκλειστικά σε μολδαβικό έδαφος, μετά τον Ρέουτ.

Ο Μπικ πηγάζει από τα δάση Κόντρι της δυτικής κεντρικής Μολδαβίας και έχει διανοίξει στον άνω ρου του ένα βαθύ φαράγγι στους λόφους των Κόντρι. Η πρωτεύουσα της χωρας, το Κισινάου, είναι κτισμένη στις όχθες του Μπικ. Στην περιοχή του Κισινάου ένα φράγμα στον ποταμό δημιουργεί την τεχνητή λίμνη (ταμιευτήρα) Γκιντιγκίτσι (Ghidighici, από το ομώνυμο χωριό στα δεξιά του ποταμού), γνωστή τοπικά ως «Θάλασσα του Κισινάου», που έχει έκταση περί τα 10 τ.χλμ. και μήκος 5,8 χιλιόμετρα, με επιφάνεια σε υψόμετρο 53 μέτρα περίπου. Μετά εκβάλλει στον Δνείστερο βορείως του Μπεντέρ, σε γεωγραφικές συντεταγμένες πλάτος 46°54΄42΄΄ Βόρειο και μήκος 29°27΄59΄΄ Ανατολικό, αφού 2,5 χιλιόμετρα πριν σχηματίσει τη μικρότερη Λίμνη Σαλάς ή Μπικ.

Η λεκάνη απορροής του Μπικ έχει έκταση 2.150 τ.χλμ., αλλά η μέση ετήσια παροχή του (στο ύψος του Κισινάου) φθάνει μόλις το 1 κυβικό μέτρο ανά δευτερόλεπτο. Πράγματι, το καλοκαίρι ο ποταμός συχνα ξεραίνεται αρκετά ώστε να διακοπεί ο ρους του, μετατρεπόμενος σε μία αλυσίδα από λιμνούλες. Ωστόσο την άνοιξη μετατρέπεται σε πραγματικό ποταμό, με παροχή 220 κυβ. μέτρα ανά δευτερόλεπτο.

Ο Μπικ έχει αρκετά μεγάλη ρύπανση, ώστε το κολύμπι σε αυτόν να μη συνίσταται.

## Παραπομπές


Μπικ
Ανθότοπος Κοζάνης

*Για συνώνυμους οικισμούς στην Ελλάδα δείτε το λήμμα: [[Ανθότοπος (αποσαφήνιση)]]*

Ο **Ανθότοπος** είναι ορεινό χωριό της περιφερειακής ενότητας Κοζάνης σε υψόμετρο 760 μέτρα

## Γεωγραφικά - ιστορικά στοιχεία
Ο Ανθότοπος βρίσκεται στους νοτιοανατολικούς πρόποδες του όρους Άσκιο (Σινιάτσικο) και σε απόσταση 17,5 χλμ Α.-ΒΑ. από την Κοζάνη. Την περίοδο της τουρκοκρατίας αναφέρεται με την ονομασία *Καλπουτζιλάρ* ως αμιγώς "τουρκικό" χωριό να κατοικείται από Οθωμανούς και με το ίδιο όνομα αναφέρεται μετά την απελευθέρωση το 1918 στο ΦΕΚ 260Α-31/12/1918 να προσαρτάται στην τότε κοινότητα Ντιντιλέρ. Το 1927 μετονομάστηκε σε *Κοσκινιά* και το 1961 σε Ανθότοπο.

Στην περιοχή "Λευκό Κάστρο" (Καλέ Μπουρτζί) έχουν εντοπιστεί αρχαιολογικά ευρήματα αρχαίων και ρωμαϊκών χρόνων καθώς και συλλογή 6.797 οθωμανικών αργυρών νομισμάτων η οποία από το 1986 είναι κατατεθειμένη στο Λαογραφικό μουσείο Κοζάνης. Στην περιοχή της εκκλησίας της Αγίας Παρασκευής βρέθηκαν θεμέλια οικιών και λουτρών ρωμαϊκής εποχής, πήλινα αγγεία και νομίσματα..

## Τοπική κοινότητα
Σύμφωνα με το σχέδιο Καλλικράτης, μαζί με το Κηπάριο αποτελούν την τοπική κοινότητα Ανθοτόπου που υπάγεται στη δημοτική ενότητα Κοζάνης του δήμου Κοζάνης και σύμφωνα με την απογραφή 2011 ως κοινότητα έχει πληθυσμό 153 κατοίκους ενώ ως οικισμός 114. Η τοπική κοινότητα Ανθοκήπου είναι χαρακτηρισμένη ως αγροτικός ορεινός οικισμός, με έκταση 23,889 χμ² (2011).
### Πληθυσμός

(σε παρένθεση ο πληθυσμός της τοπικής κοινότητας)

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης
Ανθότοπος (αποσαφήνιση)

Με την ονομασία **Ανθότοπος** υπάρχουν οι παρακάτω οικισμοί της Ελλάδας:

*Ανθότοπος Άρτας 
*Ανθότοπος Μαγνησίας 
*Ανθότοπος Κοζάνης 

Κατηγορία:Αποσαφήνιση
Κατηγορία:Αποσαφηνίσεις ελληνικών τοπωνυμίων
Γαλάνι Κοζάνης

:*Για συνώνυμο οικισμό δείτε το λήμμα: [[Γαλάνι Άρτας]]*

Το **Γαλάνι**  είναι ορεινό χωριό της Περιφερειακής ενότητας Κοζάνης σε υψόμετρο 700 μέτρα.

## Γεωγραφία-ιστορία
Το Γαλάνι βρίσκεται προς τα ανατολικά όρια με την περιφερειακή ενότητα Ημαθίας, ανάμεσα στο Δρέπανο (δυτικά) και την Κοιλάδα (ανατολικά). Απέχει 13 χιλιόμετρα ΒΑ. της Κοζάνης και 46 χιλιόμετρα ΝΔ. της Βέροιας. Βόρεια του χωριού περνούν η Εγνατία Οδός και η ΕΟ Αλεξάνδρειας-Κοζάνης. Η παλιά του ονομασία, από την εποχή της Τουρκοκρατίας ήταν *Τσακιρλή* και έτσι αναφέρεται επίσημα μετά την απελευθέρωση το 1918 στο ΦΕΚ 260Α-31/12/1918 να προσαρτάται στην τότε κοινότητα Καρατζιλάρ. Το 1927 με το ΦΕΚ 18Α-01/02/1927 μετονομάζεται σε Γαλάνι. Σύμφωνα με το σχέδιο Καλλικράτης, μαζί με το Δρέπανο αποτελεί τη τοπική κοινότητα Δρεπάνου που ανήκει στη δημοτική ενότητα Ελλησπόντου του δήμου Κοζάνης και σύμφωνα με την απογραφή 2011 ο πληθυσμός του είναι 15 κάτοικοι.

Η θέση Μεγάλο Νησί, στη λεκάνη της Κίτρινης Λίμνης, κοντά στο Γαλάνι, αποτελείται από μια τούμπα η οποία κατοικήθηκε για μεγάλο διάστημα της νεολιθικής περίοδου. Καλύπτει έκταση 80 στρεμμάτων και καταλαμβάνει ένα ύψωμα που στο παρελθόν περιβαλλόταν από ένα έλος, γνωστό ως Σαριγκιόλ, το οποίο αποξηράνθηκε τη δεκαετία του 1950. Τα παλαιότερα ίχνη εγκαταστάσεως χρονολογούνται από το τέλος της 7ης χιλιετίας π.Χ. και η τούμπα συνέχισε να κατοικείται εντατικά μέχρι τα μέσα της 5ης χιλιετίας π.Χ., αν και υπάρχουν ίχνη περιστασιακής κατοίκησης μέχρι την πρώιμη και μέση εποχή του χαλκού (περίπου 1800 π.Χ.). Το συνολικό πάχος των ανθρωπογενών στρωμάτων είναι 5 μέτρα. Η θέση ανασκάφηκε συστηματικά την περίοδο 1987-89 και το 1993. Ανάμεσα στα ευρήματα βρίσκονται κεραμική διαφόρων σχημάτων και τεχνικών, θαλάσσια όστρακα, χρυσά κοσμήματα και οψιδιανός από τη Μήλο, υποδεικνύοντας επαφές πολύ πέρα από τα όρια της Μακεδονίας.

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης